Tepişteyê Zindanê Alîaga yê Îzmîrî û endamê TUHAY-DERî Mazlum Koçî bi rayîrê cinîya xo Sîdare Koç  binpaykeridşê heqan û nêzdîbîyayîşê zindanî rayaumûmîye reyde pare kerd.
Sîdare Koç pare kerd ke Mazlum Koçî di rey waştişname nuşt la reyna zî sewqê nêweşxaneyî nêame kerdene û vat ke teda û astengkerdişê aktîvîteyanê roje sey atolye, sporî dewam kenê.Koçe vat: "Ma wazenê tepişteyan rê muameleyê rindî bêrê mojnayene. Ganî heqê înan ê qanûnî bêrê caardene. Ganî heqê înan ê tewrbîyayîşê aktîvîteyanê roje bêro dayene û sewqê nêweşxaneyî bibê.
Hetê bînî ra dîya zanayene ke Zindanê Kalkandere yê Rîze de  wezîfedarî b hawayêkê nîzamî erzenê koxuşan ser û cigêrayîşan kenê. Tepişteyan bi rayîrê telefonî keyeyanê xo reyde pare kerd ke tedayî dewam kenî û aktîvîteyê sporî û hewanayîşî yenê astengkerdene.
